CELEX: 32011R0672
Language: lv
Date: 2011-07-13 00:00:00
Title: Komisijas Īstenošanas regula (ES) Nr. 672/2011 ( 2011. gada 13. jūlijs ), ar ko groza Komisijas Regulu (EK) Nr. 968/2006, ar kuru nosaka sīki izstrādātus noteikumus, lai īstenotu Padomes Regulu (EK) Nr. 320/2006, ar ko nosaka pagaidu shēmu cukura rūpniecības restrukturizācijai Kopienā

14.7.2011   
            
            
               LV
            
            
               Eiropas Savienības Oficiālais Vēstnesis
            
            
               L 184/1
            
         KOMISIJAS ĪSTENOŠANAS REGULA (ES) Nr. 672/2011
   (2011. gada 13. jūlijs),
   ar ko groza Komisijas Regulu (EK) Nr. 968/2006, ar kuru nosaka sīki izstrādātus noteikumus, lai īstenotu Padomes Regulu (EK) Nr. 320/2006, ar ko nosaka pagaidu shēmu cukura rūpniecības restrukturizācijai Kopienā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2006. gada 20. februāra Regulu (EK) Nr. 320/2006, ar ko nosaka pagaidu shēmu cukura rūpniecības restrukturizācijai Kopienā un groza Regulu (EK) Nr. 1290/2005 par kopējās lauksaimniecības politikas finansēšanu (1), un jo īpaši tās 12. pantu,
   tā kā:
   
               (1)
            
            
               Komisijas Regulas (EK) Nr. 968/2006 (2) 6. pantā ir paredzēta iespēja vēlākais līdz 2011. gada 30. septembrim pagarināt laikposmu, kas paredzēts ražošanas iekārtu demontēšanai un Regulas (EK) Nr. 320/2006 3. panta 3. punkta c) apakšpunktā un 3. panta 4. punkta c) apakšpunktā minēto sociālo un vides prasību izpildei.
            
         
               (2)
            
            
               Vairāki cukura ražotāji nevarēs noteiktajā termiņā pabeigt savu iekārtu demontēšanu, ja vien šo termiņu vēlreiz nepagarina. Bet pagarinājumam jābūt tikai uz to laiku, kas nepieciešams, lai pabeigtu atlikušos demontēšanas darbus. Pamatojoties uz Komisijas rīcībā esošo informāciju, termiņš attiecīgi jāpagarina vēlākais līdz 2012. gada 31. martam.
            
         
               (3)
            
            
               Tāpēc attiecīgi būtu jāgroza Regula (EK) Nr. 968/2006.
            
         
               (4)
            
            
               Šajā regulā paredzētie pasākumi ir saskaņā ar Lauksaimniecības fondu komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 968/2006 6. panta 1. punkta otro daļu aizstāj ar šādu:
   
      “Atkāpjoties no pirmās daļas b) apakšpunkta, dalībvalsts pēc attiecīgā uzņēmuma pamatota pieprasījuma var piešķirt minētajā apakšpunktā noteiktā termiņa pagarinājumu vēlākais līdz 2012. gada 31. martam. Šādā gadījumā uzņēmums iesniedz grozīto restrukturizācijas plānu saskaņā ar 11. pantu.”
   
   2. pants
   Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 13. jūlijā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 58, 28.2.2006., 42. lpp.
   
      (2)  OV L 176, 30.6.2006., 32. lpp.